
СДРУЖЕНИЕ МЕСТНА ИНИЦИАТИВНА РИБАРСКА ГРУПА „ВИСОКИ ЗАПАДНИ РОДОПИ: БАТАК-ДЕВИН-ДОСПАТ“ 
МЕСТНА ИНИЦИАТИВНА РИБАРСКА ГРУПА „ВИСОКИ ЗАПАДНИ РОДОПИ: БАТАК-ДЕВИН-ДОСПАТ” ОБЯВЯВА КОНКУРС ЗА ИЗБОР НА ВЪНШНИ ЕКСПЕРТИ – ОЦЕНИТЕЛИ

         Във връзка с изпълнение на проект № BG14MFPR001-3.002-0019„Стратегия за ВОМР на Местна инициативна рибарска група „Високи Западни Родопи: Батак-Девин-Доспат“, съгласно Административен договор №МДР-ИП-01-1/30.01.2026г. за предоставяне на безвъзмездна финансова помощ за управление, мониторинг и оценка на стратегията и нейното популяризиране и Споразумение № МДР-ИП-01-1/ 30.01.2026 г. за изпълнение на Стратегия за ВОМР, се 

ОБЯВЯВА  КОНКУРС

за избор на независими външни експерти-оценители за създаване на база данни от оценители на проекти по дейности към Стратегията за ВОМР за територията на Местна инициативна рибарска група „Високи Западни Родопи: Батак-Девин-Доспат“ (МИРГ „ВЗР: Батак-Девин-Доспат“) за програмен период 2021–2027 г., по Програмата за морско дело, рибарство и аквакултури.

1.Конкурсът се провежда на три последователни етапа:
а) Административна проверка на документите за наличие на професионален опит и квалификация, съгласно посочените изисквания в обявата;
б) Интервю с кандидатите ;
в) Изготвяне на списък с одобрени и неодобрени кандидати;

Независимите външни експерти-оценители се набират за участие в Комисия за подбор на проектни предложения по следните дейности от СВОМР на МИРГ:
· Дейност 1. „Отглеждане, преработка и продажба на продукти от риболов и аквакултури”;
· Дейност 2.„Дребномащабна инфраструктура за устойчив любителски риболов и риболовен туризъм, подпомагащи развитието на устойчива синя икономика”;
· Дейност 3. „Управление на рибните ресурси във водните обекти, определени за устойчив любителски риболов”;
· Дейност 4. „Сътрудничество и интелигентна специализация за възстановяване и опазване на биоразнообразието на ихтиофауната в естествени водни екосистеми (реки)“;
· Дейност 5. „Промотиране на идентичността на рибарска територия „Високи Западни Родопи“;

Комисията за подбор на проектни предложения извършва:
1.Оценка за административно съответствие и допустимост (АСД);
2.Техническа и финансова оценка (ТФО);

2. Минимални изисквания към кандидатите за външни експерти:

· Кандидатите следва да са физически лица.
· Кандидатите следва да притежават висше образование с образователна степен минимум „бакалавър“ в някои от следните професионални направления:           ► Област „Социални, стопански и правни науки”:
Професионални направления и специалности: икономика, администрация и управление (вкл. маркетинг), туризъм, право, обществени комуникации и информационни науки.
►Област „Природни науки, математика и информатика”:
Професионални направления и специалности: биологически науки (вкл. биология, екология, хидробиология, ихтиология и опазване на водните екосистеми), информатика и компютърни науки, информационни технологии.
►Област „Технически науки”:
Професионални направления и специалности: архитектура, строителство и геодезия, общо инженерство, машинно инженерство, хранителни технологии.
►Област „Хуманитарни науки”: 
Професионални направления и специалности: история и археология (вкл. културно наследство и опазване на културно-историческите ценности), филология.
►Област „Аграрни науки и ветеринарна медицина”: 
Професионални направления и специалности: животновъдство (вкл. рибовъдство и аквакултури), ветеринарна медицина и/или специалности, свързани със здравето и болестите по водните организми.
· Кандидатите следва да притежават опит в оценка на проекти финансирани от европейски фондове и програми, или
· Кандидатите следва да притежават опит в съответната професионална област –  най-малко 3 (три)  години. 
· Кандидатите следва да притежават компютърна грамотност. 
· Кандидатите следва да притежават добри познания относно приложимото законодателство и нормативната уредба, касаеща реда за предоставяне на безвъзмездна финансова помощ и допустимостта на разходите на проекти финансирани по ПМДРА, както и относно подхода ЛИДЕР и СВОМР на МИРГ и работата в ИСУН.

3.Кандидатите за външни експерти следва:

· да не са в конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 г. за финансовите правила, приложими за общия бюджет на Съюза (OВ, L 2024/2509, 26.9.2024 г.) (Регламент (ЕС, Евратом) 2024/2509) с някой от кандидатите в процедурата;
· да нямат интерес по смисъла на чл. 71 от Закона за противодействие на корупцията от резултата от процедурата за подбор на стратегии за ВОМР;
· да не са свързани лица по смисъла на § 1, т. 9 от допълнителните разпоредби на Закона за противодействие на корупцията с кандидат в процедурата;
· да не са лица, които се намират помежду си в йерархическа зависимост;
· не могат да са били оценители в УО на ПМДРА по процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ на МИРГ през програмния период 2021 - 2027 г. или да са служители на УО на ПМДРА към момента на провеждане на оценка или в срок от една година преди този момент;
· да не са осъждани за умишлено престъпление от общ характер с влязла в сила присъда, освен ако са реабилитирани, да не са лишени от правото да упражняват професия или дейност, която се отнася до областта на професионалната им компетентност и да не са поставени под запрещение;

 4. Необходими документи:
· Заявление по образец;
· Автобиография по образец;
· Копие от документ за завършено висше образование;
· Копия на документи, удостоверяващи професионален опит (трудова, служебна или осигурителна книжка, граждански договор/и или друг/и документ/и, удостоверяващ професионалния опит);
· Копия от други документи, удостоверяващи минималните и специфични изисквания (удостоверения, изпълнени договори за сходни с поканата дейности или референции, заповеди от участия в оценителни комисии, сертификати и други документи с подобен характер); 
· Декларация за лични данни по образец;
· Декларация за обстоятелства по образец;
Всички приложени документи трябва да бъдат на български език.

След провеждане на интервютата Управителният съвет на МИРГ взема решение за одобряване на кандидатите, въз основа на което председателят на УС утвърждава списъците с одобрените и неодобрените кандидати със заповед. Заповедта и списъците се публикуват на интернет страницата на МИРГ.
Одобрените кандидати ще бъдат включени в база данни на МИРГ за външни експерти – оценители, от която ще бъдат определяни експертите за участие в Комисиите за подбор на проектни предложения по съответните процедури, съобразно тяхната квалификация и професионална компетентност.
С одобрените външни експерти, определени за участие в съответната КППП, се сключват граждански договори за изпълнение на възложените дейности по оценка на проектните предложения.
 5. Документите за кандидатстване се подават лично, по пощата или чрез куриер до офиса на МИРГ на хартиен носител на адрес: гр. Девин, ПК 4800, ул. „Освобождение” № 19, ет.2, офис №2, всеки работен ден от 8.00 до 17.00 часа, в срок от 12.11.2026 г. до  30.11.2026 г. включително. 
Документи, получени след крайния срок за подаване, не се  разглеждат. Регистрират се само документите, получени в деловодството на МИРГ преди изтичане на крайния срок, посочен в обявата.
Пълният комплект документи  за кандидатстване за външен експерт-оценител  е публикуван на интернет страницата на МИРГ: https://www.flag-rhodope.bg/vnshni-oceniteli 

За допълнителна информация:
Телефон: +359 883 372 898, или на място в офис на МИРГ на  адрес: гр. Девин, ул. „Освобождение” №19, ет. 2, офис №2.

